
Prvostepena disciplinska komisija za sudije

Broj: 11-07-6-2389-8/2022
Sarajevo, 22.11.2022. godine

	Prvostepena disciplinska komisija za sudije Visokog sudskog i tužilačkog vijeća Bosne i Hercegovine, u sastavu: sudija Draženko Lugonja, kao predsjedavajući Komisije, sutkinja Sanela Gorušanović-Butigan i tužilac Sanin Bogunić, kao članovi Komisije, imenovana Odlukom predsjednika Visokog sudskog i tužilačkog vijeća Bosne i Hercegovine broj: 11-07-6-4010-1/2021 od 16.11.2021. godine, odlučujući u predmetu razmatranja Sporazuma o zajedničkoj saglasnosti o utvrđivanju disciplinske odgovornosti, broj: UDT DD 012084 22 od 18.11.2022. godine, zaključenog između Ureda disciplinskog tužioca Visokog sudskog i tužilačkog vijeća Bosne i Hercegovine i tužene N. G. M. sutkinje Općinskog suda u .........., na osnovu člana 60. stav 3. a u vezi sa članom 69. stav 4. Zakona o Visokom sudskom i tužilačkom vijeću Bosne i Hercegovine („Službeni glasnik BiH”, br.: 25/04, 93/05, 48/07 i 15/08) i člana 96. Poslovnika Visokog sudskog i tužilačkog vijeća Bosne i Hercegovine („Službeni glasnik BiH“, broj: 55/13, 96/13, 46/14, 61/14, 78/14, 27/15, 46/15, 93/16, 48/17, 88/17, 41/18, 64/18, 12/21, 26/21 i 1/22), na sjednici održanoj dana 22.11.2022. godine, van ročišta donijela je slijedeću:



O D L U K U

	Prihvata se u cjelini Sporazum o zajedničkoj saglasnosti o utvrđivanju disciplinske odgovornosti, broj: UDT DD 012084 22 od 18.11.2022. godine, zaključen između Ureda disciplinskog tužioca i tužene N. G. M. sutkinje Općinskog suda u .......... pa se utvrđuje da je tužena N. G. M.

O d g o v o r n a

	Što je,

	neopravdano kasnila u donošenju i izradi pismenog otpravka presude, i to:

1. U predmetu broj 17 0 P 090929 21 P 2, tužena je dana 08.12.2020. godine, održala i zaključila glavnu raspravu, a pismeni otpravak presude izradila dana 29.12.2021. godine, dakle po proteku perioda od jedanaest mjeseci.

2. U predmetu broj 17 0 Rs 093914 18 Rs, tužena je dana 07.12.2020. godine, održala i zaključila glavnu raspravu, a pismeni otpravak presude izradila dana 31.12.2021. godine, dakle po proteku perioda od jedanaest mjeseci.

3. U predmetu broj 17 0 P 086096 17 P, tužena je dana 19.10.2020.godine, održala i zaključila glavnu raspravu, a pismeni otpravak presude izradila dana 06.07.2021 godine, dakle po proteku perioda od osam mjeseci.

4. U predmetu broj 17 0 P 083158 21 P 3, tužena je dana 19.04.2021. godine, održala i zaključila glavnu raspravu, a pismeni otpravak presude izradila dana 18.02.2022. godine, dakle po proteku perioda od devet mjeseci.

5. U predmetu broj 17 0 P 095110 18 P, tužena je dana 11.03.2021. godine, održala i zaključila glavnu raspravu, a pismeni otpravak presude izradila dana 17.12.2021. godine, dakle po proteku perioda od osam mjeseci.

6. U predmetu broj 17 0 Rs 100772 21 Rs 2, tužena je dana 10.06.2021. godine, održala i zaključila glavnu raspravu, a pismeni otpravak presude izradila dana 21.03.2022. godine, dakle po proteku perioda od osam mjeseci.

7. U predmetu broj 17 0 P 085788 18 P 2, tužena je dana 30.10.2020. godine, održala i zaključila glavnu raspravu, a pismeni otpravak presude izradila dana 22.07.2021. godine, dakle po proteku perioda od sedam mjeseci.

8. U predmetu broj 17 0 P 092960 18 P, tužena je dana  23.12.2020. godine, održala i zaključila glavnu raspravu, a pismeni otpravak presude izradili dana 06.08.2021. godine, dakle po proteku perioda od sedam mjeseci.

9. U predmetu broj 17 0 P 093275 18 P, tužena je dana 12.03.2021. godine, održala i zaključila glavnu raspravu, a pismeni otpravak presude izradila dana 24.12.2021. godine, dakle po proteku perioda od sedam mjeseci.

10. U predmetu broj 17 0 P 103626 21 P, tužena je dana 13.04.2021. godine, održala i zaključila glavnu raspravu, a pismeni otpravak presude izradila dana 14.12.2021. godine, dakle po proteku perioda od sedam mjeseci.

11. U predmetu broj 17 0 P 043027 15 P 2, tužena je dana 17.05.2021. godine, održala i zaključila glavnu raspravu, a pismeni otpravak presude izradila dana 02.12.2021. godine, dakle po proteku perioda od šest mjeseci.

12. U predmetu broj 17 0 P 102428 19 P, tužena je dana 15.06.2021. godine, održala i zaključila glavnu raspravu, a pismeni otpravak presude izradila dana 15.12.2021. godine, dakle po proteku perioda od pet mjeseci.

13. U predmetu broj 17 0 P 057778 18 P 2, tužena je dana 18.02.2021. godine, održala i zaključila glavnu raspravu, a pismeni otpravak presude izradila dana 03.08.2021. godine, dakle po proteku perioda od pet mjeseci.

14. U predmetu broj 17 0 P 081496 20 P 2, tužena je dana 23.03.2021. godine, održala i zaključila glavnu raspravu, a pismeni otpravak presude izradila dana 06.09.2021. godine, dakle po proteku perioda od pet mjeseci.

15. U predmetu broj 17 0 Mal 096034 18 Mal, tužena je dana 05.02.2021. godine, održala i zaključila glavnu raspravu, a pismeni otpravak presude izradila dana 02.07.2021. godine, dakle po proteku perioda od četiri mjeseca.

16. U predmetu broj 17 0 P 092149 21 P 2, tužena je dana 29.06.2021. godine, održala i zaključila glavnu raspravu, a pismeni otpravak presude izradila dana 22.11.2021. godine, dakle po proteku perioda od četiri mjeseca.

17. U predmetu broj 17 0 P 022487 20 P 3, tužena je dana 08.04.2021. godine, održala i zaključila glavnu raspravu, a pismeni otpravak presude izradili dana 08.09.2021. godine, dakle po proteku perioda od četiri mjeseca.

18. U predmetu broj 17 0 P 095207 18 P, tužena je dana 14.04.2021. godine, održala i zaključila glavnu raspravu, a pismeni otpravak presude izradila dana 21.09.2021. godine, dakle po proteku perioda od četiri mjeseca.

19. U predmetu broj 17 0 Rs 098393 19 Rs, tužena je dana 30.04.2021. godine, održala i zaključila glavnu raspravu, a pismeni otpravak presude izradila dana 20.09.2021. godine, dakle po proteku perioda od četiri mjeseca.

20. U predmetu broj 17 0 Mal 100299 19 Mal, tužena je dana 11.06.2021. godine, održala i zaključila glavnu raspravu, a pismeni otpravak presude izradila dana 12.10.2021. godine, dakle po proteku perioda od tri mjeseca.

21. U predmetu broj 17 0 P 095359 19 P 2, tužena je dana 22.06.2021. godine, održala i zaključila glavnu raspravu, a pismeni otpravak presude izradili dana 12.10.2021. godine, dakle po proteku perioda od tri mjeseca.

22. U predmetu broj 17 0 P 056354 20 P 3, tužena je dana 21.05.2021. godine, održala i zaključila glavnu raspravu, a pismeni otpravak presude izradila dana 14.09.2021. godine, dakle po proteku perioda od tri mjeseca.

23. U predmetu broj 17 0 P 099401 19 P, tužena je dana 07.05.2021. godine, održala i zaključila glavnu raspravu, a pismeni otpravak presude izradila dana 22.09.2021. godine, dakle po proteku perioda od tri mjeseca.


	Dakle, postupajući u dvadeset tri parnična predmeta Općinskog suda u ........... suprotno odredbi člana 184. Zakona o parničnom postupku FBiH („Službene novine Federacije BiH“, br. 53/03, 73/05, 19/06 98/15), kojim je propisano da će sud donijeti presudu i izraditi pismeni otpravak presude najkasnije u roku od 30 dana od dana zaključenja glavne rasprave, tužena je neopravdano kasnila u donošenju i izradi pismenog otpravka presude, za vrijeme od najmanje 3 (tri) mjeseca pa do 11 (jedanaest) mjeseci, te propustila o razlozima prekoračenja roka za izradu presude izvijestiti predsjednika suda, 

	Čime je,

	počinila disciplinski prekršaj iz člana 56. tačka 10. Zakona o VSTV: „neopravdano kašnjenje u izradi odluka ili u drugim radnjama u vezi s obavljanjem dužnosti sudije ili bilo kakvo drugo ponovljeno nepoštivanje dužnosti sudija“.

	pa se tuženoj u skladu sa članom 58. i 59. Zakona o VSTV-u BiH,  te u skladu sa Smjernicama za određivanje disciplinskih mjera u disciplinskim postupcima (u daljem tekstu: “Smjernice“), koje je VSTV BiH usvojilo 08.07.2016. godine izriče disciplinska mjera: 

smanjenje plate u iznosu od 5 % na period od 3 (tri) mjeseca

O b r a z l o ž e nj e

	Ured disciplinskog tužioca Visokog sudskog i tužilačkog vijeća Bosne i Hercegovine (u daljem tekstu: Ured disciplinskog tužioca, UDT) je 07.07.2022. godine, podnio disciplinsku tužbu, broj: UDT DD 012084 22 protiv tužene N. G. M. sutkinje Općinskog suda u ........., zbog disciplinskih prekršaja iz člana 56. tačka 10. Zakona o VSTV-u BiH: „neopravdano kašnjenje u izradi odluka ili u drugim radnjama u vezi s obavljanjem dužnosti sudije ili bilo kakvo drugo ponovljeno nepoštivanje dužnosti sudija“. 
	
	U toku disciplinskog postupka, Ured disciplinskog tužioca je 18.11.2022. godine, podnio Prvostepenoj disciplinskoj komisiji, Sporazum o zajedničkoj saglasnosti o utvrđivanju disciplinske odgovornosti (u daljem tekstu: Sporazum), zaključen dana 18.11.2022. godine, između Ureda disciplinskog tužioca i tužene N. G. M. sutkinje Općinskog suda u ...........

	Navedenim Sporazumom, tužena je dobrovoljno prihvatila odgovornost za disciplinski prekršaj iz čl. 56. točka 10. Zakona o VSTV-u BiH, počinjen na način opisan u disciplinskoj tužbi, broj: UDT DD 012084 22 od 07.07.2022. godine, kao i u izreci ove odluke.

	U pogledu disciplinske mjere stranke su se složile da se tuženom, u skladu sa čl. 58. i 59. Zakona o VSTV-u BiH, izrekne disciplinska mjera iz člana 58. stav 1. tačka c) Zakona o VSTV-u BiH i to Smanjenje plaće za od 5% (pet odsto) na period od 3 (tri) mjeseca.

	Prilikom predlaganja disciplinske mjere, strane su odlučile da se, u smislu člana 59. Zakona o VSTV-u BiH, uzmu u obzir kao olakšavajuće okolnosti na strani tužene, činjenica da je tužena sudija sa dugogodišnjim iskustvom u pravosuđu, da se radi o jednom disciplinskom prekršaju, da je u toku istrage i nakon pokretanja disciplinskog postupka u potpunosti i iskreno sarađivala sa Uredom, te izrazila žaljenje i kajanje zbog počinjenog prekršaja. Također, strane smatraju da je, kao olakšavajuću okolnost, potrebno cijeniti da je tužena kroz dosadašnje rezultate rada iskazala visok stepen stručnosti i posvećenosti, da je u 2020. godini ostvarila godišnju normu od 98,90 %, a u 2021. godini godišnju normu od 114,53 %, da je u periodu počinjenja disciplinskog prekršaja imala veliki broj zaduženih predmeta, te je uvidom u izvještaje o radu sudije, utvrđeno da je sudija u periodu od 01.05.2021. godine pa do 31.03.2022. godine riješila ukupno 469 predmeta.

	Strane su kao otežavajuću cijenjena je činjenica da je tužena Odlukom Visokog sudskog i tužilačkog vijeća BiH broj 11-07-6-150-2/2022 od 09.02.2022. godine, oglašena odgovornom za disciplinski prekršaj iz člana 56. tačka 8. Zakona o Visokom sudskom i tužilačkom vijeću BiH, te je tuženoj izrečena disciplinska mjera: pismena opomena koja se javno ne objavljuje.

	Prilikom sporazumijevanja o disciplinskoj mjeri, stranke su posebno imale u vidu odredbe (2) (b) i (4) Smjernica VSTV-a BiH, kao i dosadašnju disciplinsku praksu VSTV BiH, u pogledu broja i vrste disciplinskih mjera koje su izrečene sudijama u sličnim slučajevima.

	Razmatrajući podneseni prijedlog sporazuma, Prvostepena disciplinska komisija nalazi da je navedeni Sporazum zaključen u skladu sa odredbom člana 69. stav 1. Zakona o VSTV-u BiH. 
	
	Iz Sporazuma nesumnjivo proističe da je između stranaka u disciplinskom postupku postignuta saglasnost o utvrđivanju disciplinske odgovornosti tužene za počinjeni disciplinski prekršaj kako je to navedeno u izreci ove odluke, kao i saglasnost u pogledu disciplinske mjere koja se ima izreći.

	Cijeneći naprijed navedene okolnosti ova komisija smatra da je navedena disciplinska mjera Smanjenje plaće za 5% (pet odsto) na period od tri (3) mjeseca adekvatna počinjenom disciplinskom prekršaju, kao i da se u skladu sa Smjernicama, da je dat odgovarajući značaj otežavajućim i olakšavajućim okolnostima, te da se ovakvom mjerom ostvaruje primarna svrha utvrđivanju disciplinske odgovornosti, odnosno održavanje najviših profesionalnih standarda i zaštita interesa javnosti, pravosudnih institucija i pravosudnog sistema, kao i da će se ovakvom mjerom  postići svrha kažnjavanja, kako specijalne tako i generalne prevencije. Također, cijenjena je i dosadašnja disciplinska praksa VSTV-a BiH u pogledu izrečenih disciplinskih mjera u sličnim situacijama.

	Komisija je prilikom razmatranja Sporazuma uzela u obzir navedene povrede Zakona o VSTV-u BiH, te je imajući u vidu sve iznesene razloge, odlučila kao u izreci ove odluke.



POUKA: Protiv ove odluke nije dozvoljena žalba.

Predsjedavajući Prvostepene
disciplinske komisije
SUDIJA

    MP

Draženko Lugonja

